17. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ ΚΑΙ ΥΦΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Άριθ. 47264/Κ της 18/31 Οκτ. 1967 (ΦΕΚ Β΄ 649) Περί καθορισμού των ποσών των καταβαλλομένων παραβόλων δια την αναθεώρησιν αδειών προβολής, κινηματογραφικών ταινιών. Έχοντες υπ’ όψιν τας διατάξεις 1)των άρθρ. 8 και 10 του Ν.Δ. 1108/42 «περί τροποποιήσεως, συμπληρώσεως και κωδικοποιήσεως των περί ελέγχου Θεατρικών έργων, κινηματογραφικών ταινιών, δίσκων γραμμοφώνου κλπ. διατάξεων», διατηρουμένων εν ισχύϊ δυνάμει της υπ’ αριθ. 269/16.12.1966 πράξεως του Υπουργικού Συμβουλίου, εκδοθείσης βάσει του άρθρ. 1 του υπό στοιχ. ΣΤ/1946 ψηφίσματος «περί της ισχύος και εκκαθαρίσεως των νομοθετημάτων της περιόδου της κατοχής των ετών 1941-1944», 2)την υπηρεσιακήν ανάγκην αναθεωρήσεως των χορηγηθεισών προ της 21ης Απρ. 1967 αδειών προβολής κινηματογραφικών ταινιών, αποφασίζομεν: 1.Καθορίζομεν τα ποσά των καταβαλλομένων παραβόλων δια την αναθεώρησιν αδειών προβολής κινηματογραφικών ταινιών ως ακολούθως: α)Δια διαφημιστικάς ταινίας (τρέϋλερς) και μικρού μήκους ταινίαι DOCUMENTAIRES εις δραχ. 25 εκάστην. β)Δια κινηματογραφικάς ταινίας μήκους μέχρι 2500 μέτρων εις δραχ. 100 εκάστην. γ)Δια κινηματογραφικάς ταινίας μήκους από 2500 μέτρων και άνω εις δραχ. 150 εκάστην. 2.Η διαπίστωσις της εκτάσεως εκάστης ελεγχομένης ταινίας θα προκύπτη εκάστοτε εξ υπευθύνου δηλώσεως του αιτούντος την αναθεώρησιν εν η θα αναφέρεται ακριβώς η εις μέτρα έκτασις της ελεγχομένης κινηματογραφικής ταινίας. Η εν λόγω δήλωσις επέχει θέσιν τοιαύτης γινομένης ενώπιον δημοσίας αρχής και εν περιπτώσει ψευδούς δηλώσεως, συνεπαγομένης ποινικήν δίωξιν. 3.Η καταβολή του παραβολού πιστούται δια της προσκομίσεως εις την αρμοδίαν υπηρεσίαν, του σχετικού διπλοτύπου εισπράξεως του οικείου δημοσίου Ταμείου, εν ω δέον να αναφέρεται το εισπραχθέν ποσόν. 4.Η ισχύς της παρούσης άρχεται από της 1ης Σεπτ. 1967. Η παρούσα δημοσιευθήτω δια της Εφημερίδοςτης Κυβερνήσεως. 